
Моля, посочете ограничен брой от ключови показатели за вашата организация. Показателите маркирани със * са задължителни.
	ПЕРСОНАЛ & СТУДЕНТИ
	Заетост на пълно работно време

	Общ брой изследователи = персонал, асоциирани изследователи, стипендианти, редовни или задочни докторанти, които участват в научните изследвания 
	*794+207=1001

	От тях колко са от други държави (напр. чужденци)
	*2

	От тях колко са с външно финансиране ( напр. за колко от тях организацията е домакин)
	*0

	От тях колко са жени
	*  348

	От тях колко са на ниво R3 или R4 = Изследователи с голяма степен на автономност, обикновено със статут на водещи изследователи или професори
	*65+313=378

	От тях колко са на ниво R2 = в повечето организации отговаря на ниво пост-докторанти
	*242

	От тях колко са на ниво R1 = в повечето организации отговаря на ниво докторанти
	*381

	Общ брой студенти (ако е приложимо)
	7000

	Общ брой на персонала (включително управляващият, административният, преподавателският и научно-изследователският персонал)
	*1950

	ФИНАНСИРАНЕ НА НАУЧНИТЕ ИЗСЛЕДВАНИЯ (данни за последната фискална година)
	€

	Годишен бюджет на организацията
	42 469 558

	Средства, отпуснати целево от държавния бюджет за финансиране на присъщата на държавните висши училища научна или художественотворческа дейност (предвидени за научни изследвания)
	     381 776

	Държавна субсидия за научна дейност, разпределяна на конкурсен принцип (предвидена за научни изследвания придобити на конкурсен принцип в съревнование с други организации – включително финансиране от ЕС) 
	  2 571 791

	 Годишно финансиране от частни неправителствени организации, с дейност насочена към научни изследвания 
	0

	ПРОФИЛ НА ОРГАНИЗАЦИЯТА (кратко описание на вашата организация, максимум 100 думи)

	Технически университет - София е най-големият технически университет в България, който предлага не само експертно инженерно образование, но важен приоритет от дейността му са и научните изследвания. В Технически университет - София има общо 17 факултета, от които един е в град Пловдив и два в град Сливен. Освен традиционните бакалавърски, магистърски и докторски степени на български език, в Технически университет – София се предлага и обучение и в три чуждоезикови факултета.
В университета се извършват важни теоретични и приложни изследвания и се осъществява сътрудничество с индустрията. Това създава разнообразни възможности за работа на завършилите студенти, а също така спомага за кариерното развитие на инженерите и изследователите.

2. СИЛНИ И СЛАБИ СТРАНИ НА ТЕКУЩАТА ПРАКТИКА:
Моля, представете обзор на силните и слабите страни на настоящите политики и практика във организацията по отношение на четирите тематични направления на Хартата и Кодекса 
	Тематични направления на Хартата и Кодекса
	СИЛНИ и СЛАБИ СТРАНИ

	Етични и професионални принципи
	Силните страни на ТУ-София по отношение на етичните и професионални принципи са свързани с факта, че университетът има свой Етичен кодекс на академичния състав и непреподавателския персонал, от 31 октомври 2012 г., публикуван на вътрешната страница https://tu-sofia.bg/kcfinder/upload/files/Etichen_kodeks_TU.pdf и достъпен за всички служители. Спазването на Етичния кодекс е вменено като задължение на всички работещи, като е разписано и в длъжностната им характеристика. Положително е и, че чл. 20 от този Етичен кодекс напълно съответства на изискванията на Хартата за извършване на висококачествени изследвания, основани на: доказателства и достоверно представяне на реалността; ефективност на изследванията; истинност на представените резултати; обективност на процеса на рецензиране; професионална отговорност и други. 

Основната слабост, която беше установена при направения Анализ за съответствие е, че в определени факултети не се спазват стриктно изискванията на Етичния кодекс, което поражда сериозни опасения относно реалното прилагане на практика на някои етични принципи в част от факултетите. 

Въпреки, че спазването на принципите за професионално отношение е изискване на националното законодателство (Закона за висшето образование от 27 декември 1997 г., последно изменен на 25 февруари 2020 г., чл. 56), както и от регламентите на международни, национални и вътрешни изследователски проекти, все още има случаи, когато отделни изследователи не спазват съответната  професионална етика и изискванията за интегритет.

Условията на работа на изследователите в университета се регулират от Националното законодателство и Правилник за устройството и дейността на Технически университет – София от 1996, последно изменен през 2019 и се спазват стриктно от всички участващи страни (работодател и служител). В своята работа изследователите като цяло спазват признатите етични принципи и практики. Въпреки това, съществуват някои ограничения по отношение на научната свобода, произтичащи от съществуващите правни разпоредби и бюджетни ограничения. Настоящите стандарти и правила във Висшето образование (ВО) ограничават работното време на служителите на Висшите учебни заведения като то е разпределено: 30% от работното си време за изследвания и 70% за преподаване и други административни дейности. От друга страна, изискванията за развитие на академична кариера поставят акцент върху изследванията и постигнатите научни резултати, публикувани в реферирани и индексирани научни издания или патентовани. Това води до дисбаланс между преподавателската и изследователската дейност и поставя редица предизвикателства пред изследователите, от които се очаква да дадат реални приложни резултати от научните си изследвания, а същевременно често редица изследователи не разполагат с достатъчно време и необходимото финансиране за научноизследователска дейност.

Университетът има новопостроена библиотека https://library.tu-sofia.bg и работи постоянно за увеличаване на съществуващия достъп до голямо разнообразие от бази данни, включително IEEE и др. В момента изследователите имат свободен достъп до EBSCO; Science Direct; Springer; Taylor&Francis; Колекция eLearning на Emerald Engineering; Колекции Scopus и Web of Science.

При изпълнение на научните проекти, финансирани от национални и международни програми основния проблем са ограниченията на Закона за обществените поръчки (ЗОП). Цялата идеология на закона не отчита спецификата на научноизследователските организации (в т.ч. и висшите училища), изискваща закупуване в кратки срокове на специфична специализирана апаратура, софтуер, елементна база и др. Тези доставки не могат да се реализират в рамките на общите постановки на ЗОП. Следователно е необходимо в текстовете му да се разработи самостоятелен раздел, отчитащ споменатите специфични особености, за да може научната дейност да не бъде ограничавана и проектите да се изпълняват в срок.

Случаите на нарушаване на професионалната отговорност са редки и се санкционират от националното законодателство и вътрешните правила. В повечето случаи прилаганите научни методи са подложени на строги стандарти в съответната област.

Университетът все още не разполага с достъп до софтуер за плагиатство. Освен това все още част от по-младите изследователи не са добре запознати с правилата за интегритет и коректно цитиране и е необходимо да се организира специално обучение.


	Набиране и подбор на персонала
	Процедурите за набиране и подбор на персонал са изрично определени от националното законодателство и се спазват стриктно. 

Според изискванията на Закона за развитие на академичния състав в Република България специфичните условия за заемане на конкретни академични длъжности се разглеждат от вътрешните разпоредби на университета. В случая това са Правилник за устройството и дейността на ТУ-София и Правилник за условията и реда за заемане на академични длъжности в ТУ-София.

Законодателството урежда единно и изрично всички процедури за заемане за академичните длъжности главен асистент, доцент и професор. Въпреки това, като основен недостатък може да се изтъкне фактът, че все още процедурата за назначаване на най-ниската академична длъжност – асистент – прилага общите правила на Кодекса на труда. В резултат на това, в някои случаи прилаганите критерии за оценка не дават достатъчно яснота на потенциалните кандидати.

Положителното е, че кандидатите за работа са информирани преди избора относно процеса на подбор и критериите за избор, броя на свободните места. Като слабост, може да се отбележи, че все още има случаи, когато кандидатите не са информирани относно перспективите за кариерно развитие, за силните и слабите страни на кандидатурите им.

Друг положителен момент по отношение на набирането и подбора на персонала е, че в повечето случай стремежът е да се отчете цялостния опит на кандидатите като се вземе под внимание пълния им потенциал като учени. Като основна слабост по отношение на тези процедури може да се отбележи, че все още критериите за оценка са по-скоро на база количествени резултати, а не качество на научната работа. Отчитането на изследователския опит, доказателствата за изобретателност и равнището на самостоятелност често пъти се пренебрегва.

Друга основна слабост, която следва да се отчете е, че напълно се пренебрегва мобилността, във всичките и разновидности, като фактор от значение за кариерното развитие и понастоящем се пренебрегва от процедурите за набиране на персонал. Все още на места има дори опити за обезкуражаване на академичната мобилност поради страх от  изтичане на мозъци.

Съгласно нормативната уредба обявите за работа се публикуват във вестник „Държавен вестник“ и на страницата на ТУ-София (https://tu-sofia.bg),  само на български език, със срок за подаване на документи най-малко 30 дни и 60 дни за академични длъжности. Обявите за свободни работни места съдържат описание на необходимите знания и умения, включително специфични изисквания за конкретната длъжност. 

След приключване на процедурата за подбор, кандидатите се информират за резултатите. В ТУ-София няма възприета практика кандидатите да се информират за силните и слабите страни на техните кандидатури. Трябва да се отбележи, че ТУ-София е член на  EURAXESS от 2012 г., което положително. Като основна слабост следва да се отчете, че на този етап не се използват напълно възможностите, които предлага мрежата EURAXESS. Необходимо е  се помисли за инвестиране на повече време и ресурси, за да се подпомогнат дейностите на екипа на EURAXESS в ТУ-София по разпространяване на информация за свободни позиции и научноизследователски дейности в мрежата. 

Въпреки, че опитът в мобилност на преподаватели и служители е широко популяризиран и служителите на ТУ-София участват в програми за обмен, няма критерии, които да включват опита от проведена мобилност като ценен принос в професионалното развитие на изследователя. 

Допълнителна слабост е липсата на политика и нормативна уредба за насърчаване и признаване на участие в програми за професионално развитие и квалификация. 


	Условия на труд
	Всички изследователи, на всеки етап от кариерното им развитие получават професионално признание и с тях се отнасят като с професионалисти. Изследователите в ТУ-София работят на не- нормиран работен ден, като в повечето случай имат възможност да ползват гъвкаво работно време, в зависимост от специфичните си потребности. Наред с това изследователите имат право да упражняват външна, временна изследователска дейност, както и да ползват платен или неплатен отпуск, както и творчески такъв. 

Съгласно Закон за висшето образование от 27 декември 1996 г.,  изменен последно на 25 февруари 2020 г., с изключение на асистентите, всички изследователи се назначават на постоянни трудови договори. Възприетите срочни договори на асистентите целят да насърчат младите учени да завършат своята докторантура в рамките на не повече от 5 години. Възнагражденията, социално-осигурителните и пенсионните осигуровки са гарантирани на всички заети изследователи във всички етапи от кариерното им развитие. В рамките на своите дейности за предоставяне на услуги за кариерно развитие на изследователи, в момента ТУ-София изпълнява договор, съгласно националната стратегия за млади изследователи, насочен към повишаване на мотивацията им и насърчаване на научноизследователската им работа в началото на тяхната кариерата.

Изследователите в начален етап на своето кариерно развитие обикновено получават съвети и напътствия относно кариерното им развитие от своите научни ръководители или от изследователите на по-горен етап в своята научна кариера в своите факултети и катедри. Докторантите могат да получат консултации относно своето кариерно развитие и в канцеларията, която обслужва докторанти. В университета има представител на мрежата EURAXESS и регулярно се  организират информационни дни и обучения за кариерно развитие.

Като слабост може да се отбележи, че няма приета позиция пост-докторант като част от кариерното развитие и преминаването през пост-докторантура не се отчита като значим фактор за научното израстване. Също така преминаването през пост-докторантура като етап от кариерното развитие не се отчита и като фактор при оценяване на научните достижения.

ТУ-София полага максимални усилия, за да осигури подходяща инфраструктура, съоръжения и оборудване, необходими за високо качество на изследванията. Наскоро TУ-София стана партньор в четири центъра за върхови постижения и в момента работи за подобряване на условията на труд, необходими за високо качество на научните изследвания (Блок 8 и някои от научно-изследователските лаборатории).

ТУ-София е в процес на обновяване на инфраструктурата си. През последните 10 години, в резултат на успешното изпълнение на няколко научноизследователски и инфраструктурни проекта значителна част от научноизследователските лаборатории в университета е реновирана.

Въпреки тези усилия, все още в някои лаборатории и факултети оборудването е остаряло и е необходимо да продължат усилията в посока неговото обновяване.

Финансирането на научноизследователска и развойна дейност и определянето на заплати на учените са един от чувствителните проблеми в България през последните десетилетия. Основен проблем е много ниската средна работна заплата в страната в сравнение със средната заплата в ЕС, особено в сектор наука и образование. 

В настоящия момент може да се каже, че като цяло трудът на изследователите в България е недооценен и тяхното заплащане е ниско, въпреки че стриктно се спазва националното и европейското законодателство. 

Принципът за равнопоставеност на половете се спазва в съответствие с националното законодателство и вътрешните разпоредби. Назначенията и израстването в кариерата се извършва на основата на научни достижения и качества на кандидата, а не по полов признак. В университета няма наличие на дискриминация по полов, етнически, религиозен или друг принцип.

Като основна слабост може да се изтъкне факта, че в настоящия момент ТУ-София няма разписана и приета Стратегия за развитие на академичния състав и изследователите. Въпросите, свързани с развитие на изследователите се третират като част от Стратегическият план за развитие на ТУ-София, който обаче е за периода 2014-2018.

От 2015 г. насам ТУ-София има писмена политика за защита на интелектуалната собственост и Правилник за регистриране, закрила и използване на обектите на интелектуална собственост на ТУ-София. Въпреки това, като основна слабост се отчита сравнително ниската степен на комерсиализация на обектите на интелектуална собственост, собственост на университета. 


	Обучение и развитие
	В съответствие с националното законодателство, изследователите на всички етапи от своето кариерно развитие са длъжни да се стремят към самоусъвършенстване като регулярно подобряват и разширяват своите умения и компетенции. Всички изследователи, които работят в ТУ-София, на всеки етап от кариерното си развитие, независимо от вида на договора, си имат възможност за професионално развитие, чрез достъп до мерки за продължаващо развитие на умения и компетенции. Изпълнението на това изискване се отчита през определен период (веднъж на 2 или 3 години) чрез системата за атестация на академичния персонал и в съответствие с Система за оценяване и поддържане на качеството на обучението и научните изследвания в ТУ-София, наречена СОПКОНИ (SOPKONI).

Изследователите, които са на етап обучение, поддържат регламентирани и редовни взаимоотношения с научните си ръководители и докладват напредъка по отношение на научните си разработки пред членовете на катедрата на КС.

Целият академичен състав има право да кандидатства за национално и европейско финансиране за докторантури, пост-докторантура, специализации, обмен и други форми, насочени към подпомагане на непрекъснатото академично развитие.

В библиотеката на университета се организират информационни дни и семинари, осигуряващи обучение за работа с различни бази данни и други теми, свързани с академичното писане и публикуване.

Ежегодно ТУ-София организира и провежда редица конференции и други научни форуми, обединени във формата „Дни на науката”. Те предоставят възможност за срещи и дискусии на учени от различни научни области. Тези форуми също допринасят за изграждането на мрежи и развитието на висококвалифициран човешки потенциал.



[bookmark: _Toc428959136][bookmark: _Toc430010050][bookmark: _Toc439842256][bookmark: _Toc439851276]3. ДЕЙСТВИЯ
Планът за действие и Стратегията за развитие на човешките ресурси трябва да бъдат публикувани на лесно достъпно място на уеб страницата на организацията. 
Моля представете уеб линк към уеб страницата (страниците), на която е представена стратегията за развитие на човешките ресурси: 
	 *URL: https://tu-sofia.bg/university/3093



Моля, попълнете обобщения списък на всички индивидуални действия, които трябва да бъдат предприети относно Стратегията за развитие на човешките ресурси за вашата организация, за да се обхванат слабите или силни страни определени в Анализа за съответствие.
	Предложени ДЕЙСТВИЯ
	Принцип(и) от Анализа за съответствие
	Продължи-телност (тримесечие/
семестър)
	Отговорно звено
	Показател(и)/
Цел(и)

	Етични и професионални принципи

	· Разработване на Насоки за отговорно провеждане на изследванията и изследователска честност. 
· Подобряване на политиките на факултетите,   насочени към спазването на Етичния кодекс на ТУ-София.
· Обучения на изследователите от всички групи по „Етика на научните изследвания“
· Обучение на докторанти и назначени изследователи по „Етика на научните изследвания“.
· Въвеждане на по-строга политика и план за действие по изпълнение на конкретни мерки, които да се прилагат в случай на доказано нарушение на Етичния кодекс.
· Закупуване на софтуер за проверка за плагиатство.
· Обучения на изследователите от всички групи по закрила на интелектуална собственост и анти-плагиатство.
· Обучение на докторанти по закрила на интелектуална собственост и анти-плагиатство.
	2. Етични принципи


3. Професионална отговорност


4. Професионално отношение


	6 месеца, юни -ноември 2020





1 година, до април 2021





1 година, до април 2021





1 година, до април 2021




1 година, до април 2021
	Работната група с помощта на юрист и патентен специалист


Съответния представител на факултета в Работната група и представители на Етичната комисия


Съответния представител на факултета в Работната група и представители на Етичната комисия



Съответния представител на факултета в Работната група и представители на Комисия по интелектуална собственост


Съответния представител на факултета в Работната група и представители на Комисия по интелектуална собственост
	· Насоки за отговорно провеждане на изследванията и изследователска честност.

· Приети политики на  факултетите по отношение спазване на принципите на Етичния кодекс.

· Проведени обучение на ниво факултети и докторантски училища на тема „Етика на научните изследвания“.

· Софтуер за проверка за плагиатство.

· Проведени обучения на докторанти по закрила на интелектуална собственост и анти-плагиатство.

	· Разработване на указания към изследователите по въпросите на кибер-сигурността и стратегиите за осигуряване резервни копия на данни.
· Обучение на изследователите по кибер-сигурност и защита на научните данни.
	7. Добри практики в научните изследвания

	6 месеца, юни -ноември 2020
	Работната група с помощта на ИТ експерти и зам.-ректор електронно управление
	· Указания за кибер-сигурност и стратегии за защита на научните данни

· Проведени обучения по кибер-сигурност и защита на научни данни

	· Преразглеждане на системата за оценяване и поддържане на качеството на обучението и научните изследвания в ТУ-София.

· Надграждане на критериите за оценка в съответствие с принципите на Хартата.

	11. Системи за оценка

	1,5 година, юни 2020 -септември 2021
	Комисия за контрол на качеството и АС 
	· Обновен вариант на Системата за оценяване и поддържане на качеството на обучението и научните изследвания в ТУ-София, наречена СОПКОНИ (SOPKONI) в съответствие с принципите на Хартата.


	Набиране и подбор на персонал

	· Въвеждане на ясни критерии и правила, свързани с подбора при академичната длъжност асистент, така че да процедурата за подбор и назначаване да стане по-ясна и прозрачна за кандидатите.

· Подобряване на съществуващата процедура по места (на ниво факултети) за осигуряване на адекватна обратна връзка с всички кандидати.

· Изменения в съответствие с Хартата и Кодекса в:
1) Правилник за устройството и дейността на ТУ-София;
2) Правилник за условията и реда за заемане на академични длъжности в ТУ-София.

· Изменения във вътрешните разпоредби в съответствие с Хартата и Кодекса.

· Преработка на Правилника за условията и процедурите за заемане на академични длъжности в ТУ-София, изменен последно на 13 юни 2019 г. в съответствие с принципите на Хартата и Кодекса.

	12. Наемане на работа

15. Прозрачност (Кодекс)
16. Критерии за оценка (Кодекс)

18.  Признаване на опита от мобилност (Кодекс)
19. Признаване на квалификациите (Кодекс)


29. Оценяване на мобилността

	2 години, септември 2020 – август 2022

	Зам.-ректор академичен състав и координация,
Работната група и юристи
	· Ясни критерии и правила за подбор за академична длъжност асистент.

· Процедура за информиране на кандидатите за резултата и за силените и слабите страни на тяхната кандидатура.

· Подобрен Правилник за устройството и дейността на ТУ-София.

· Подобрен Правилник за условията и реда за заемане на академични длъжности в ТУ-София.

· Променени вътрешни разпоредби в съответствие с Хартата и Кодекса.

	· Подобряване на Кодекса за условията и процедурите за заемане на академични длъжности в ТУ-София.
· Отваряне на пост-докторантски позиции.
	21.Назначаване на пост-докторанти (Кодекс)

	2 години, септември 2020 – август 2022

	Зам.-ректор академичен състав и координация, Ректорски съвет, Академичен съвет, Общо събрание
	· Официално въвеждане на позиция пост-докторант

	Условия на труд и социални осигуровки

	· По-нататъшното развитие и обновяване на научноизследователската инфраструктура като част от „Център за върхови постижения“.

	23. Изследователска среда

	4 години,
май 2020 – април 2024
	Ректорското ръководство 
	· Изграден на Център за върхови постижения

	· Разработване на Стратегия за развитие на човешките ресурси (изследователите/академичния персонал) за периода 2020-2024 г.
	28. Кариерно израстване

	2 години, септември 2020 – август 2022

	Екип от
Зам.-ректор академичен състав и координация; Зам.-ректор научноизследователска дейност; Директор „Човешки ресурси“, Група за стратегическо управление

	· Стратегия за развитие на изследователите в ТУ-София

	Обучение и развитие

	· Разработване на ясни процедури и осигуряване на компетентен персонал, който да може да консултира изследователите от всички етапи на кариерното им развитие относно тяхното израстване, както и да им оказва съдействие при търсене на възможности за работа.

· Обучение за начинаещи ръководители на докторанти

	30. Достъп до консултиране по отношение на кариерното развитие

	4 години,
май 2020 – април 2024
	Работната група, представители на EUROAXESS, отдел „Човешки ресурси“
	· Приети процедури за работа по отношение професионал-но консултиране по отношение на развитие на научната кариера.

· Обучения на начинаещите ръководители на докторанти.

	· Необходимо е да се разширят правомощията на досега действащите комисии (Етична комисия; Комисия за защита на интелектуална собственост), за да могат да се произнасят по конфликти между учен в началото на кариерното си развитие и неговия научен ръководител.
	34. Оплаквания/
жалби

	1 година, до април 2021
	Работна група
	· Разширени правомощия на Етичната комисия

	· Организиране на семинари и допълнително обучение както за изследователи в началото на своето кариерно развитие (асистенти и докторанти), така и за научните им ръководители.
	37. Задължения на научните ръководители

40. Научно ръководство

	2 години, септември 2020 – август 2022

	Зам. Ректор НИД със съдействието на работна група
	- Обучения и семинари посветени на задълженията и отговорностите на научните ръководители и  докторантите.

	· Организиране на работни срещи, семинари и академични дискусии
· По-нататъшно развитие на научните форуми, организирани в рамките на „Дни на науката“.
· Семинари и допълнително обучение за всички изследователи.
	38. Продължаващо професионално развитие

39. Достъп на учените до продължаващо обучение и развитие

	2 години, септември 2020 – август 2022

	Работна група, НИС, зам.-ректори по НПД и АСК
	· Проведени семинари
· „Дни на науката“
· Наукометрич-ни данни - статистика

	· Насърчаване участие на научноизследователския състав в програми за професионално  развитие и извън страната. 

	38. Продължаващо професионално развитие

39. Достъп на учените до продължаващо обучение и развитие

	2 години, септември 2020 – август 2022

	Зам.-ректор по АС, Зам.-ректор по НИД и съответни комисии + работна група. 

	· Брой специализации и обучения на изследователския състав за периода

	· Намиране на средства и разширяване на абонамента за бази данни.
	1. Научна свобода
	2 години, септември 2020 – август 2022

	Ректорското ръководство
	· Достъп до нови бази данни

	· Семинари и допълнително обучение на добри практики за изследователи в началото на кариерното си развитие и докторанти
	37. Задължение на научните ръководители
	2 години, септември 2020 – август 2022

	Зам.-ректор по АС, Зам.-ректор по НИД и съответни комисии + работна група. 

	· Проведени семинари и обучения


Установяването на прозрачна политика за подбор на персонал е ключов елемент в стратегията на ЕС за развитие на човешките ресурси. Моля, също така да посочете как вашата организация ще използва инструментариума за открити, прозрачни и основани на постиженията процедури за подбор (ОПП) и как възнамерявате да приложите/вече прилагате принципите на ОПП. Въпреки че може да има някакво припокриване с редица действия, изброени по-горе, моля, напишете кратък коментар, който да демонстрира това изпълнение. Ако случаят е такъв, моля, да направете връзка между въпросника за ОПП и цялостния план за действие.
Във връзка с принципите за набиране и подбор на персонала може да се обобщи, че всички конкурси са отворени за всички желаещи да участват и се обявяват публично във вестник „Държавен вестник“ и на страницата на ТУ-София. Обявите за свободни позиции по никакъв начин не дискриминират достъпа до кандидатстване.  В университета няма наличие на дискриминация по полов, етнически, религиозен или друг принцип.
Обявите за свободни позиции са в съответствие с изискванията на националното законодателство, което до голяма степен гарантира спазване на основните принципи на Хартата и Кодекса.
· Закон за висшето образование 27.12.1996 г., последно изменен на 25 февруари 2020 г.  
· Закон за развитие на академичния състав в Република България от 21 май 2010 г., последно изменен на 25 февруари 2020 г.
· Кодекс на труда, влязъл в сила 01.01.1987 г., изменен последен на 24 март 2020 г.
https://tu-sofia.bg/university/243
https://tu-sofia.bg/kcfinder/upload/files/norm-dok/akad_savet/Pravilnik_akadem_dl.pdf
Наред с това действащият в момента Правилник за условията и реда за заемане на академични длъжности в ТУ-София, последно изменен на 13 юни 2019 г. дава ясни указания за еднозначна оценка на постиженията на кандидата. https://tu-sofia.bg/kcfinder/upload/files/norm-dok/akad_savet/Pravilnik_akadem_dl.pdf
По отношение на подбора на кандидати се наблюдават някои слабости при определяне на критериите за избор на асистенти и се предвижда тези слабости да бъдат преодолени. Наред с това не се отчита мобилността и пост-докторантурата като етап в кариерното израстване. Този проблем също е предвидено да бъде решен в Плана за действие.
По отношение на качеството на научните изследвания се предвижда сега действащата
Система за оценяване и поддържане на качеството на обучението и научните изследвания в ТУ-София – СОПКОНИ https://tu-sofia.bg/kcfinder/upload/files/SOPKONI_17n.pdf да бъде подобрена и синхронизирана с принципите на Хартата и Кодекса.
Правилата за назначаване на комисии са уредени в националното законодателство и вътрешните наредби и правилници на ТУ-София. Членовете на комисиите за подбор са на различни нива на опит и компетентност. При подбора на членове на комисии има баланс между мъже и жени. Основен критерии при подбор на членове на жури е научната област и степента на компетентност.
Всички кандидати биват информирани за резултата след края на процедурата по кандидатстване. 
По отношение на Етичните и професионални принципи се предвижда сега действащите вътрешно нормативни документи да бъдат хармонизирани с принципите на Хартата и Кодекса и да се проведат редица обучения. Всичко е подробно разписана в Плана за действие по-горе.

 










Ако вашата организация вече има стратегия за подбор, която прилага принципите за ОПП, моля да предоставите уеб линк към уеб страницата на организацията ви, на който тази стратегия може да бъде открита:
	URL: 



[bookmark: _Toc428959137][bookmark: _Toc430010051][bookmark: _Toc439842257][bookmark: _Toc439851277]4. ВНЕДРЯВАНЕ 
Общ преглед на очаквания процес на внедряване: 
	За успешното изпълнение на Плана за действие на ниво университет ще отговарят зам.-ректора по НПД, зам.-ректора по академичен състав и координация и Управителния съвет (Steering Committee). Ще бъде определен и Съветът по внедряване, в който ще влизат и членовете на Steering Committee. Същевременно в рамките на всеки факултет пряко за изпълнение на Плана за действие ще отговарят Декана и зам.-декана по НПД, които са членове на работната група. Всички промени в нормативната уредба на университета се разглеждат и гласуват на Ректорски съвет и Академичен съвет (АС). Промените, които засягат отделните факултети се разглеждат и гласуват на катедрен и факултетен съвет – т.е. в процеса участват всички изследователи. Критериите, свързан с набирането и подбора на персонала се гласуват освен от АС и от Общото събрание на университета. Това показва, че по отношение на всички дейности в Плана за действие, свързани с разработване на нови или промяна на съществуващите политики и процедури за работа в университета, а също и по отношение на вътрешно нормативните актове има утвърдена процедура. В тези процеси участват представители и на четирите групи учени от R1 до R4 на всички факултети и звена на университета. Що се отнася до изпълнението на предвидени обучения, тяхното провеждане и постигнатите резултати ще са публично обявени на сайта на университета.
Наред с това изпълнението на поставените цели в съдържателно отношение, т.е. до каква степен подобрените документи са синхронизирани с HRS4R, ще може да бъде установено бързо и лесно, тъй като всички вътрешно нормативни документи на ТУ-София се публикуват на вътрешната Интернет страница на университета и са достъпни за всички изследователи и служители.
В Плана за действие са посочени точни, количествено измерими показатели и конкретни срокове, чрез които много лесно може да се проследи дали поставените цели са изпълнени в срок и степента, в която са постигнати резултатите.



Уверете се също така, че сте обхванали посочените в списъка по-долу основни моменти, които трябва подробно да опишете: 
	Списък
	*Подробно описание и подходяща обосновка 

	По какъв начин Съветът по внедряване и/или експертната група ще следят напредъка?

	Съветът по внедряване и/или експертната група ще получават отчети на тримесечие за извършената работа до момента и постигнатите резултати от Работната група и останалите Отговорни звена, посочени в Плана за действие по-горе. Те от своя страна чрез зам.-ректорите по НПД и АСК ще докладват напредъка на Ректорски съвет и на Академичен съвет два пъти годишно. 


	Как възнамерявате да включите научно-изследователската общност, основните заинтересовани страни, в процеса на внедряване?

	Съгласно вътрешно нормативната уредба на ТУ-София и установените правила всички изследователи участват при подготовка и изменение на политики, правила, процедури и вътрешно нормативни документи на различни етап от целия процес. Провеждат се обсъждания по време на КС и ФС. Освен това членовете на Работната група се събират минимум два пъти годишно, за да координират своята дейност по факултети.
В предвижданите обучения ще бъдат включени представител на всички факултети и от всички нива на кариерно израстване на изследователите R1 до R4.


	Какви мерки ще предприемете, за да хармонизирате политиките на организацията (университета) със Стратегията на ЕС за развитие на човешките ресурси по отношение на изследователите (HRS4R)? Трябва да гарантирате, че Стратегията за развитие на човешките ресурси е възприета като водеща политика при разработване на стратегията за развитие на научните изследвания на университета.

	В плана за действие е посочено, че предстоят изменения във вътрешните разпоредби в съответствие с Хартата и Кодекса и по-специално в:
1) Правилник за устройството и дейността на ТУ-София;
2) Правилник за условията и реда за заемане на академични длъжности в ТУ-София.

Промените в тези два документа задължително се разглеждат и гласуват на АС и от ОС на университета. 


	Как ще се гарантира, че предложените действия са внедрени?

	Изпълнението на планираните дейности в Плана за действие ще бъде удостоверено както от самите документи, в които са направени промени по синхронизиране с Хартата и Кодекса, така и чрез Протоколите от заседанията на РС, АС и ОС.
Провеждането на обученията и информационните дни се удостоверява с присъствени списъци и снимки.
Напредъкът по внедряване на заложените в Плана за действие дейности ще може да бъде проследено и от направените отчети на Отговорните звена, а също и от Докладите на Управителния съвет.


	Как ще бъде наблюдаван прогресът (във времето)?

	Процесът ще бъде наблюдаван и отчитан на Ректорски съвет на тримесечие.


	Как ще бъде изследван прогресът (индикатори) с оглед на следващото оценяване?

	Вече беше посочено, че в Плана за действие има количествени показатели и времеви интервал за оценка на постижението на целите. Качеството на изпълнение ще бъде проследявано чрез анализ на самите документи, публикувани на сайта.
Наред с това, след две години ще бъде повторена проведената анкета сред изследователския персонал и служителите и резултатите ще бъдат сравнени с тези, получени през 2019 г.




Допълнителни забележки/коментари относно предложения процес на внедряване: 
	Предвидените мерки, сроковете, отговорните звена и показателите за постигане на целите са ясно посочени по-горе. При изпълнение на Плана за действие в максимална степен ще се използва добре изградената структура на университета и стриктно ще се следват изискванията на националното законодателство и вътрешно организационната нормативна уредба.

